กรุงศรีเฟิร์สช้อยส์ยิ้ม สินเชื่อทะลุ2หมื่นล้าน
“กรุงศรีเฟิร์สช้อยส์” ปลื้ม ครึ่งปีแรก ทุบสถิติยอดสินเชื่อสูงสุด 2 หมื่นล้านบาท เปิดตัวสินเชื่อสมาร์ตโฟน
21 ส.ค. 2555

“กรุงศรีเฟิร์สช้อยส์” ปลื้ม ครึ่งปีแรก ทุบสถิติยอดสินเชื่อสูงสุด 2 หมื่นล้านบาท เปิดตัวสินเชื่อสมาร์ตโฟน
น.ส.ณญาณี เผือกขำ ผู้ช่วยกรรมการผู้จัดการใหญ่ ธุรกิจสินเชื่อส่วนบุคคลและสินเชื่อผ่อนชำระ “กรุงศรีเฟิร์สช้อยส์” เปิดเผยผลการดำเนินงานในช่วงครึ่งแรกของปี 2555 ว่า สามารถสร้างสถิติสูงสุดเป็นประวัติการณ์ได้ทั้งด้านยอดรวมของสินเชื่อใหม่ 2 หมื่นล้านบาท และจำนวนสมาชิกใหม่ที่มีการอนุมัติเพิ่มขึ้น 1.5 แสนราย ซึ่งถือว่าเติบโตอย่างต่อเนื่อง ซึ่งความสำเร็จเป็นผลจากทั้งปัจจัยบวกที่เกิดจากมาตรการกระตุ้นเศรษฐกิจของภาครัฐและความเชื่อมั่นต่อระบบเศรษฐกิจภาพรวมที่ดีขึ้น
“เรามั่นใจว่า กรุงศรีเฟิร์สช้อยส์จะยังคงรักษาความเป็นผู้นำในตลาดสินเชื่อรายย่อยได้อย่างต่อเนื่อง จากปัจจุบันที่มีฐานผู้ถือบัตรกว่า 2 ล้านราย ยอดสินเชื่อคงค้างรวมเกือบ 3 หมื่นล้านบาท โดยคาดว่าสิ้นปีนี้จะสามารถมียอดผู้ถือบัตรใหม่เติบโต 30% ยอดสินเชื่อใหม่ 20%” น.ส.ณญาณี กล่าว
ล่าสุดกรุงศรีเฟิร์สช้อยส์ เตรียมเปิดแคมเปญ “สุดยอดดีล” เพื่อเป็นทางเลือกให้ลูกค้าสามารถเป็นเจ้าของสมาร์ตโฟน และแท็บเล็ตที่ถูกใจได้ง่ายขึ้น ด้วยข้อเสนอพิเศษ เช่น Sumsung Galaxy S III ดอกเบี้ย 0% นาน 18 เดือน หรือดอกเบี้ย 0% นาน 12 เดือน และรับเงินคืน 3% Apple iPhone 4S ดอกเบี้ยพิเศษนานสูงสุด 20 เดือน ตั้งแต่วันนี้ถึงวันที่ 30 ก.ย.นี้